Malika Andrews

Malika Andrews ni mwandishi wa habari za michezo wa Marekani. Alijiunga na ESPN mwezi Oktoba mwaka 2018 kama mwandishi wa mtandaoni wa mpira wa kikapu (NBA) na alichangia kama mwandishi mdogo wa pembeni kwa matangazo wakati wa Bubble ya NBA ya mwaka 2020. Kama mwandishi wa habari wa kike mweusi wa NBA, Andrews aliitwa kwenye jarida la Forbes la watu 30 chini ya miaka 30 katika tasnia ya michezo kwa mwaka 2021.

Maisha ya awali na elimu
Andrews alizaliwa Januari 27, mnamo mwaka 1995 huko Oakland, California kwa Mike, mkufunzi binafsi na Caren, mwalimu wa sanaa. Alikua kama shabiki wa timu ya mpira wa kikapu ya Golden State Warriors. Wakati wa darasa la 8, alifukuzwa kwenye shule ya Head-Royce na baadaye alihudhuria shule ya bweni ya matibabu ya mwaka mmoja huko Utah kutokana na ugonjwa wa kula. Alihitimu akiwa na miaka 17.. Andrews ni wa asili ya Kiyahudi kupitia mama yake na alikuwa na Bat Mitzvah mwaka wa 2008.

Andrews alifanya kazi katika kampuni ya sheria ya haki za raia ya babu yake kwa mwaka mmoja kabla ya kuhudhuria chuo kikuu cha Portland, ambako alipata shahada ya sanaa na kuhitimu mwaka 2017. Akiwa chuo kikuu cha Portland, Andrews alikuwa mhariri wa michezo na kisha mhariri mkuu wa Beacon, gazeti la wanafunzi wa chuo kikuu. Alishinda udhamini wa kitaifa wa waandishi wa habari weusi na kufunzwa na taasisi ya uandishi wa habari za michezo.

Kazi
Andrews alijitambulisha kwa Adrian Wojnarowski katika mchezo wa ligi ya majira ya joto ya NBA mwaka 2017 ambaye alikuwa amesoma kazi yake katika Beacon. Alikuwa akijitolea kufanya kazi katika Post Denver kabla ya kufanya kazi katika shirika la James Reston Reporting Fellow katika idara ya michezo kwenye New York Times. 
Andrews pia alifanya kazi kwa mwaka mmoja kama mwandishi wa Chicago Tribune kabla ya kujiunga na ESPN.com kama mwandishi wa habari anayeshughulikia Chicago Bulls na Milwaukee Bucks, baadaye kuhamia New York kufanya kazi na New York Knicks na Brooklyn Nets . 
Baada ya Bucks kupoteza mchezo kwa Raptors Toronto katika fainali za mkutano wa Mashariki ya 2019, Giannis Antetokounmpo alitoka nje ya mkutano na waandishi wa habari, alikasirishwa na makala ambayo Andrews aliandika akisema huenda akaondoka Milwaukee kama Bucks hakufanya maboresho ya kushinda taji hilo kabla ya kuwa wakala huru 2021.

Mwaka 2020, alikuwa mmoja wa waandishi wa habari wa kwanza kuingia katika ESPN dunia ya michezo kwa ajili ya kukamilisha msimu wa 2019-20 NBA katika Bubble. Andrews aliongoza rasimu ya televisheni ya NBA ya 2020 na mahojiano ya kawaida ya rasimu ya juu.

Mnamo mwaka 2021, Andrews aliteuliwa na Emmy katika kitengo cha kipaji hewani. Andrews ametambuliwa na jumuiya ya waandishi wa habari wa kitaalamu, chama cha kitaifa cha waandishi wa habari weusi na chama cha waandishi wa habari cha Columbia Scholastic kwa kazi yake kama mwandishi wa habari wa kike wa ESPN pekee wa NBA. Alitajwa na jarida la Forbes la watu 30 chini ya miaka 30 katika sekta ya michezo kwa mwaka 2021. Hufanya muonekano kwenye maonyesho kama SportsCenter, Get Up, NBA Countdown, Around the horn na The Jump.

Marejeo

Arusha Translation-a-thon
Waandishi wa habari
Wanawake wa Marekani
Waliozaliwa 1995
Watu walio hai